„Неразделни” – същност на баладата

1. Прочит на творбата

Въпроси към съдържанието на текста:

* Как разбирате заглавието „Неразделни”?
* Каква е формата на произведението, на кои жанрови форми, които вече сме изучили, прилича? Лирически или епически?
* Кой говори в творбата и какво казва? Наблюдавайте и пунктуационното оформление на стиховете.

1. История на творбата

**Публикувана е за първи път в списание „Мисъл” през 1895г. със заглавие „Калина”, но при публикуването на книгата „Епически песни” вече е под наслов „Неразделни”.**

1. Композиция на творбата – от отговорите на въпроса кой говори в текста става ясно, че композиционно текстът е изграден на принципа **„разказ в разказа”.** В началото звучи гласът на лирическия говорител. Неговите думи играят ролята на **рамка** в началото и в края на творбата. Говорителят чува драматичната изповед на героинята Калина и я предава на читателя. В творбата можем да откроим няколко части – в **началото имаме природна картина, следва съдържателна част, в която Калина представя любовта на двамата, следва кулминационна част – самоубийството на влюбените, и финал, който отново връща читателя към началното описание на явора и калината.**
2. Жанр на творбата – БАЛАДА – **лиро-епическо произведение в мерена реч с драматични елементи и фантастичен сюжет, което пренася читателя в тайнствена, необичайна обстановка, а героите преживяват изключителни изпитания.**

**Задачи за самостоятелна работа**

* **Как са представени героите Явор и Калина? Потърсете информация какво символизират дърветата явор и калина, припомнете си от 5.клас значението на дървото като универсален символ; обърнете внимание на епитетите „бели” и „зелени”.**

Явор- освобождава от страх, символизира уравновесеността и вътрешното спокойствие. Помага за преодоляване на стеснителността и е мост към по-висшите сфери. Според редица древни религии яворът притежавал защитна мощ срещу демони и природни стихии. Келтските друиди отдавали голямо значение на полския клен, който е подвид на явора. Садели го на свети места, защото имал силата да прогонва всяко зло. В българския фолклор символизира устойчивост, здравина и мъжка сила, затова Пенчо Славейков например го използва като често сравнение в своите фолклорни поеми. Калина- **Калината** отдавна се почита като въплъщение на момичешка красота и нежност, семейното [щастие](https://sanovnik.bg/n4-47559-От_какво_да_се_откаже_човек,_за_да_е_щастлив?) и [любов](https://ezine.bg/Любов). **Калината** е наречена още сватбено дърво. В древни времена букетите от венецианските клони на **дървото калина** са играли важна роля в сватбените церемонии, като символ на девствеността.

Вярванията на много хора са свързани с магията. **Калината** се е почитала от магьосници. Смятали я за магическо дърво, с което са споделяли несгодите си жените. Хората са вярвали, че калината помага срещу злото.

Дърво- Дървото на живота се използва в изкуството, литературата и религията, за да илюстрира понятието за взаимосвързаност в нашата вселена.

 Това е вечен символ на връзките ни с всичко около нас и мощно напомняне, че собственото ни щастие и здраве са неразривно свързани с щастието и здравето на всички живи същества.

 Дървото на Живота се появява в много различни култури под много различни имена, но тук ще разгледаме три основни характеристики на тази легендарна икона:

„Зелени”- свързва се с живота, отнася се към съществителното вейчици, внушава топлина, свежест, а епитетът ,,бели,, е традиционен за фолклора, в текста уточнява съществителното ,,менци,, , символ на трудолюбието и чистотата на девойката.

* **Попълнете таблицата с цитати от текста, които илюстрират познатите фолклорни мотиви, разработени и в Пенчо-Славейковата творба.**

|  |  |
| --- | --- |
| Фолклорни мотиви | Цитат от текста (аргумент, пример), който въвежда този мотив |
| За вярната любов | ,,за сърцата, що се любят, и смъртта не е раздяла,, |
| За родителите, които са пречка  пред личния избор на младите | ,,Първо либе, първа севдо, не копней, недей се вайка, че каил за нас не стават моя татко, твойта майка.,, |
| За самоубийството в името на  любовта | ,, ….и не сетих как измъкнах остро ножче из сърце му и в сърцето си забих го, върху Ива мъртва паднах и в прегръдки си обвих го… ,, |
| За самоубийството като протест  срещу неразбирането на  родителите и общността | ,, Нек‘ сега ни се нарадват, мене майка, нему татко: мъртви ние пак се любим и смъртта за нас е сладка! ,, |
| За противопоставянето между  родители и деца | ,,… че каил за нас не стават моя татко, твойта майка.,, |
| За събирането на влюбените в  смъртта | ,, ….а погребаха ни тука, на брегът край таз долина… Той израсна кичест Явор, а до него аз Калина; - той ме е прегърнал с клони, аз съм в него вейки свряла, За сърцата що се любят и смъртта не е раздяла…‘‘ |

* **Попълнете таблицата с примери за съответните изразни средства**

|  |  |
| --- | --- |
| Вид не езиковите средства |  |
| Сравнения | Девойката е сравнена с калина, а Иво с явор – образен паралелизъм |
| Епитети | Зелени, уморен, плахи, сладък, тъжовен, горчиви, бели, мъртва |
| Обръщения | ,,първо либе, първа севдо,, |
| Анафора | Анафора на ,,той,, и  ,, грееше,, |
| Контрастно противопоставяне | ,, думите му бяха сладки- бяха мъките горчиви,, |
| Асонанс | Повторение на ,,е,, , което създава впечатление за песен |
| Народноразговорни думи | ,,каил,, , ,,севда,, , ,,либе,, , ,,вайка,, , ,,жъртви,, |

* **Въпрос: Защо брегът на реката – за разлика от гробището- се оказва място не за смърт, а за вечен живот?**

Брегът символизира свободата и независимостта; течащата река е символ не вечния живот и именно за това героите са погребани на брега, за да продължат истинския си живот след смъртта. Героите не са погребани в черковния двор, защото избират сами да отнемат живота си и като грешници те не са погребани по християнски обичай, но на мястото, където са положени телата им, израстват стройни дървета- символ на вечния живот и хармонията.

* **Въпрос: Защо Явор и Калина се самоубиват? Не е ли това грях?**

Те отнемат животите си, за да могат да бъдат заедно завинаги. Те се противопоставят на остарелите патриархални порядки, които не позволяват на младите да се обичат. В името на избора си те са готови на всичко, в този смисъл не извършват грях.

1. Темите в творбата

А) за любовта, пред която няма прегради;

Б) за правото на човека да отстоява своя избор;

В) за конфликта с патриархалните норми и протеста срещу сляпото подчинение на традициите.

1. Героите в баладата

А) Явор и Калина – притежават нравствени качества, жертвоготовни са, искрени и верни, неотстъпчиви и т.н.;

Б) лирическият говорител(пътникът) – слушател, герой, но и приемата ролята на поет, който предава в тъжна песен драматичния разказ за любовта на младите.